**Stimaţi Directori!**

Vă informăm, că reîncep înscrierile pentru **Fiecare Copil în Grădiniță!**

Guvernul a emis Ordonanța de Urgență nr. 14/11.05.2016 (publicată în M.O. nr. 368/12.05.2016) prin care **se elimină vârsta maximă (6 ani) și vârsta minimă (3 ani) pentru acordarea tichetului social pentru grădiniță.**

**De la adoptarea legii, în februarie, până astăzi, circa 60.000 de copii, din cei 110.000 estimați de Ministerul Muncii, s-au înscris în program. Datorită acestei modificări, încă 29.000 de copii vor putea beneficia de tichetul social pentru grădiniță.**

**Pentru copiii înscriși în învățământul preșcolar în anul 2015-2016, termenul de depunere a cererilor de solicitare pentru stimulentul educațional este de maxim 30 de zile lucrătoare de la publicarea în M.Of. din 12.05.2016 (24 iunie, inclusiv).**

****

**Spor la înscrieri și să aducem cât mai mulți copii, cât mai curând, în grădiniță!**

Cu această ocazie, împărtășim şi soluțiile pentru cele mai des întâlnite probleme în implementarea Legii nr. 248/2015, semnalate de beneficiari și autorități și generate de interpretări diferite ale legii. Astfel:

**1.** Acordarea dreptului la tichete sociale pentru grădiniță (TSG) nu poate fi condiționată suplimentar față de criteriile stabilite de Legea nr. 248/2015 și de normele de implementare HG 15/2016: venitul per membru de familie și dovada înscrierii la grădiniță.

**2.**Distribuirea tichetului se face DOAR cu îndeplinirea condițiilor de frecvență regulată la grădiniță: chiar și o singură absență nemotivată duce la neacordarea TSG pentru luna respectivă.(vezi. art. 5(3) din Legea nr. 248/2015).

**3.**Datoriile la bugetul local sau central ale părintelui/tutorelui copilului care întrunește celelalte condiții (venit & prezență) nu constituie temei pentru neacordarea, modificarea sau încetarea dreptului la stimulentul educațional sub formă de TSG.

**4.**Beneficiarii NU TREBUIE să aducă bonuri fiscale pentru decontarea TSG.

Pentru noutăți despre programul național **Fiecare Copil în Grădiniță** și implementarea pachetului legislativ, vă invităm să consultați [www.fiecarecopilingradinita.ro](http://r20.rs6.net/tn.jsp?f=001bfeHsRmuYBo81VHAUsuJ0wklYHjjAkPgAUqcr5xw-PykJQ5-WT11r1XPqhi04szg_fIzAGnp8qEOOLPL_qtp3e6h-zhO98-bcM74ruAHXmXrYpBpTL0dyj86-784oKTgd3WQn5lm1tos_YocZruuaKqgyUV9CTn7bRXuxv_FnLRN2d-ct7HM4-QwgzX_qzvM&c=jI5Qvv65038MCDaeE4BporEMiHMbZfoA9V7X3lpQT2_P_J6dsfFnNQ==&ch=zVbGsjUMIF6icl8dmD22HbPE9ONMQCz-deUsRt3How5tK5fjbm5zcA==)

**Dacă mai aveți întrebări sau pentru precizări puteți suna la 021 315 88 06.**

**Inspector şcolar pentru minorităţi,**

**Bokor Attila**